A Paterna, la Falla Dos de Maig venç en l'Especial mentre Sant Roc ho fa en Infantil
16/03/2016

# A Paterna, la Falla Dos de Maig venç en l'Especial mentre Sant Roc ho fa en Infantil

[![El alcalde, las falleras mayores y el presidente de la Junta Local Fallera](/images/noticias/2016/03/falla-ganadora.jpg)](/images/noticias/2016/03/falla-ganadora.jpg)

16.03.2016

Davant una plaça abarrotada de fallers i fallers, l'Alcalde de Paterna, Juan Antonio Sagredo ha anunciat les comissions guanyadores de les diferents categories

La plaça de l'Ajuntament de Paterna s'ha omplert aquest migdia de nervis, d'emoció, de crits i d'aplaudiments durant la lectura dels monuments premiats d'aquestes Falles 2016. L'Alcalde Juan Antonio Sagredo ha sigut l'encarregat de nomenar als guanyadors de cadascuna de les categories.

En Categoria Especial, la Falla Dos de Maig ha sigut la gran triumfadora d'enguany, amb un monument que portava per lema “Quan de conte”, obra de l'artista faller Ximo Esteve. La Falla Sant Roc s'ha alçat amb un merescut segon premi mentre que la Falla Alborxí ha rebut un tercer premi al que ha hagut de sumar el Premi d'Enginy i Gracia.

Quant a la Secció Primera, la Falla Mariano Benlliure ha sigut la vencedora, seguida de Vicente Mortes (Premi Enginy i Gracia) i Grup de la Mercè, que han quedat en segon i tercer lloc, respectivament. En quant a la Secció Segona, la comissió guanyadora d'enguany ha sigut la de Terramelar, que també ha aconseguit el Premi d'Enginy i Gracia. El segon i tercer premi d'aquest categoria han anat a parar a la Falla L’Amistat i la Falla Vicente Lerma-El Clot, respectivament.

Respecte a les Falles Infantils, el primer premi de Secció Especial ha anat a parar a la Falla de Sant Roc el monument infantil del qual, de l'artista faller José Badia, té per lema “Un món de contes” i ha aconseguit també el Premi d'Enginy i Gràcia. La Falla Alborxí i la Falla Dos de Maig han aconseguit el segon i tercer lloc en Categoria Especial de Falla Infantil.

Pel que fa a la Secció Primera, el triomf ha sigut per a la Falla Colom d’Or i en Secció Segona per a la Falla Terramelar, que també ha rebut el Premi d'Enginy i Gracia.

Respecte a la resta de premis, la Falla Dos de Maig ha obtingut el primer premi en la categoria d'Il•luminació de Carrers, al que ha sumat el primer Premi del Llibret de Falla que atorga l'Ajuntament, mentre que Mariano Benlliure ha aconseguit el primer premi de Llibret de Falla atorgat per la Junta Local Fallera. Port la seua part, Vicente Mortes ha guanyat el primer premi de Carrers Engalanats.

El primer Premi de Crítica Local atorgat per l'Àrea de Participació Ciutadana de l'Ajuntament de Paterna ha sigut per a la comissió de Jacinto Benavent-Alborxí, que també ha rebut el Premi de la Federació d’Interpenyes a la crítica relacionada amb la ‘Cultura del Foc’.

Respecte al Concurs de Paelles celebrat el dissabte passat, les comissions vencedores han sigut en primer lloc la Falla Dos de Maig, seguida de Sant Roc i Campament.